Fordrevet fra sin trone fant Gesalik tilflukt i Kartago i Nord-Afrika hos vandalkongen Trasamund. Vandalkongen støttet hans sak, skaffet ham penger, men ingen soldater, og i 510 og 511 støttet vandalenes flåte Gesaliks invasjon av Hispania. Da Trasamund mottok strenge brev fra Teoderik med trussel om at han ville invadere Nord-Afrika om ikke vandalenes forstyrrelser av hans områder opphørte, trakk Trasamund sin støtte til Gesalek, og sendte gull og unnskyldninger til Teoderik.